**Udskiftning af låse og nøgler.**

Kære Beboer.

Der vil i den kommende tid blive udskiftet nøgler, der skal bruges på fællesarealerne d.v.s. kælder, loft, vaskeri, port og lågen for enden af havestien.

De forskellige nøgler, rød, grøn og gul, vil efterhånden blive udfaset til kun én nøgle, der passer i alle låse på fællesarealerne.

Cylinderne i de forskellige låse, bliver skiftet efterhånden som de bliver nedslidt, dog vil port, vaskeri og låge, få skiftet cylinder med det samme.

Når cylinderen i låsen er skiftet, vil der blive sat et lille mærke ved, så du er klar over hvilken nøgle der skal bruges.

Nøglerne:

Det bliver Ruko Garant 10, der er kopisikker, d.v.s. du kan ikke gå ned at få lavet din egen ekstranøgle, de skal bestilles på kontoret.

Hver lejlighed får udleveret 2 stk. nøgler mod underskrift. De kan afhentes på kontoret i kontortiden, eller du kan afhente dem efter den kommende generalforsamling, der afholdes den 01 04 2019 i Kildeskovshallen.

Har du brug for flere nøgler end de 2 udleverede, koster de 300 kr. stk.

P.b.v. Flemming